જૂનાગઢ લોકસભા બેઠક ભાજપે જીતી લીધી છે અને આ લોકસભા બેઠક હેઠળ આવતા વિસાવદરમાં પણ ભાજપના લોકસભાના ઉમેદવારને કોંગ્રેસ કરતા વધુ મતો મળ્યાં છે, પરંતુ વિસાવદર વિધાનસભા બેઠક ઉપરથી ચૂંટણી લડનાર કેશુભાઈ પટેલના પુત્ર ભરતભાઈ પટેલને લોકોએ હરાવી દીધાં છે. વિસાવદરના મતદારોના આવા જનાદેશથી સ્પષ્ટ છે કે મતદારોએ ભાજપના લોકસભાના ઉમેદવારને તો પસંદ કર્યાં, પરંતુ વિધાનસભાના ઉમેદવાર માટે જુદો મત આપ્યો. આમ પ્રજા હવે ઉમેદવાર જોઈને પણ મત આપતી હોય છે.